Қазақстан елшісі "Талибан" өкілімен кездесті
"Қазақстан елшісі "Талибан" өкілімен кездесті" | "https://abai.kz/post/140164"
TITLE: Қазақстан елшісі "Талибан" өкілімен кездесті
URL: https://abai.kz/post/140164
META: "Қазақстан елшісі "Талибан" өкілімен кездесті" | "https://abai.kz/post/140164"
DATE: 27.09.2021
AUTHOR(s): Abai.kz
TOTAL WORDS: 90
TEXT: Қазақстанның Ауғанстандағы елшісі Әлімхан Есенгелдиев жексенбі күні Кабулда Ауғанстанның сыртқы істер министрінің міндетін атқарушы Әмір Хан Моттакимен кездесті,. Ол Талибанның беделді мүшесі саналады. "Кездесу барысында тараптар екі ел арасындағы сауда қатынастарын дамытудың маңыздылығын атап өтіп, сауда саласындағы екіжақты ынтымақтастықты кеңейтуге уәделесті", - деп мәлімдеді Талибан өкілі Twitter парақшасында. ҚР Сыртқы істер министрлігі осы уақытқа дейін бұл кездесу туралы ештеңе хабарлаған жоқ. Бұған дейін ел билігі Ауғанстанның жаңа басшылығымен байланыс орнату қажеттілігі туралы мәлімдеген болатын. Қазақстан соңғы жылдары Кабулге астық, ұн сата отырып, Ауған билігімен тұрақты сауда байланыстарын орнатқан еді. Abai.kz
